
               МИНИСТЕРСТВО НА ЗЕМЕДЕЛИЕТО, ХРАНИТЕ И ГОРИТЕ
      

                   СЕВЕРНОЦЕНТРАЛНО ДЪРЖАВНО ПРЕДПРИЯТИЕ – ДП ГАБРОВО


   
                                        5300 Габрово, ул. „Бодра смяна” № 3, ПК 3 ,тел. 066 800077; факс: 066 800094

                                                         e-mail: dpgabrovo@mzh.government.bg   office@scdp.bg, www.scdp.bg
___________________________________________________________________________

УТВЪРДИЛ:

ИНЖ.ЦВЕТЕЛИН МИЛАНОВ

ДИРЕКТОР НА СЕВЕРНОЦЕНТРАЛНО 
ДЪРЖАВНО ПРЕДПРИЯТИЕ ДП

ПРАВИЛНИК ЗА ВЪТРЕШНИЯТ ТРУДОВ РЕД НА
 „СЕВЕРНОЦЕНТРАЛНО ДЪРЖАВНО ПРЕДПРИЯТИЕ” ДП ГР. ГАБРОВО.

I. ОБЩИ ПОЛОЖЕНИЯ.

Чл. 1 (1) Настоящият правилник за вътрешния трудов ред в „СЕВЕРНОЦЕНТРАЛНО ДЪРЖАВНО ПРЕДПРИЯТИЕ” ДП, със седалище в град Габрово, наричано по нататък за краткост Предприятието, е разработен на основание и в изпълнение на чл. 181 от КТ и конкретизира правата и задълженията на работниците и служителите и на работодателя по трудовото   правоотношение и урежда организацията на труда в Предприятието.
 (2) С този правилник се регламентират въпросите свързани с:
1 Реда за възникване, изменение и прекратяване на трудовите правоотношения;
2 Права и задължения на работодателя;

3 Права и задължения на работниците и служителите на

Предприятието.

4 Работно време, почивки и отпуски.

5 Ред за съгласуване на дейността между работодателя и работника и служителя; трудова дисциплина; дисциплинарни нарушения и наказания;

6 Трудова заетост.

7 Професионална квалификация и преквалификация.
8 Имуществена отговорност и други обезщетения.
9 Пропускателен режим.
10 Заключителни разпоредби.
Чл.2. Правилникът за вътрешният трудов ред е изработен в съответствие с Кодекса на труда и подзаконовите нормативни актове по прилагането му и с Длъжностните характеристики.

Чл.3 (1) Правилата за вътрешният трудов ред се изработват от работодателя, обсъждат се от трудовия колектив и се приемат на общо събрание.

(2) Работодателят довежда правилника за вътрешен трудов ред до знанието на всички работници и служители. При постъпване на нови работници и служители, работодателят задължително ги запознава с правилника.

Чл.4. Дейността на Предприятието се осъществява  от служители по трудово правоотношение, наречени по надолу служители.

Служителите в Предприятието осъществяват своята дейност в съответствие с Кодекса на труда, Етичен кодекс, Закона за горите, Закона за лова и опазване на дивеча и други нормативни актове, в съответствие с характера на дейността.
II. ВЪЗНИКВАНЕ, ИЗМЕНЕНИЕ И ПРЕКРАТЯВАНЕ НА ТРУДОВИТЕ 

 ПРАВООТНОШЕНИЯ.

Чл.5. Работодателят си запазва правото да сключва трудов договор със срок за изпитване до 6 месеца в своя полза, съгласно чл.70, ал.1 и ал.2 от КТ.

(1) Основание за възникване на трудово провоотношение е трудовият договор, сключен между служителя  и работодателя в писмена форма.

Чл.6 (1). При сключване на трудовия договор завеждащият личен състав запознава работника или служителя с настоящия правилник, с длъжностната характеристика и с Етичния кодекс, срещу подпис.

 (2) Екземпляр от длъжностната характеристика се връчва на работника или служителя, срещу подпис.

(3) При сключване на трудовия договор служителят подписва декларации по образец както следва:
· Декларация за конфиденциалност

· Декларация за неизвършване на конкурентна дейност

Чл.7 Трудовото правоотношение може да се изменя с писменно съгласие на страните за определено или неопределено време.

Чл. 8. Трудови правоотношения в Предприятието се прекратяват по реда и на основанията, предвидени в Кодекса на труда и другите относими нормативни актове.

Чл.9. При прекратяване на трудови правоотношения, всички вписвания в трудовата  книжка се извършват от завеждащ Личен състав. Приключването на трудовия стаж се заверява от главен счетоводител и директор.

Чл.10 (1) При прекратяване на трудови правоотношения със служителите е необходимо същите да представят попълнен и подписнан обходен лист, показващ че лицето няма неуредени имуществени и парични взаимоотношения с работодателя. Умишлено причинени вреди се уреждат по съответния законов ред.

(2) При прекратяване на трудови провоотношения с длъжностните лица- материално отговорни или съхраняващи служебни реквизити, се съставя приемо-предавателен протокол. Установените нарушения и липси, ако има такива се отстраняват по съответния законов ред.

(3) При прекратяване на трудовите правоотношения, служителите предават всички намиращи се при тях документи, печати и архив от документи на прекия си ръководител с приемо-предавателен протокол.

III. ОСНОВНИ ПРАВА И ЗАДЪЛЖЕНИЯ НА РАБОТОДАТЕЛЯ

Чл.11. Директорът на Предприятието в качеството на работодател е длъжен:

(1) Да не отказва преговори със синдикалната организация, ако има сформирана такава или с представители на работниците и служителите.
(2) Да държи на разположение на работниците и служителите колективния трудов договор /ако е сключен такъв/, вътрешните правила за организация на работната заплата, правилник за вътрешния трудов ред и всички вътрешни заповеди, касаещи в общи положения трудовите взаимоотношения извън и в допълнение на настоящия правилник , като същите бъдат съхранявани на достъпно място в администрацията, така че всеки и по всяко време да може да се запознае със съдържанието им.

(3) Да сключва трудов договор между страните в писмена форма, като изисква необходимите за сключването им документи, съгласно изискванията на КТ  и действащата наредба за трудовата книжка и трудовия стаж.
(4) От момента на подписване на трудовия договор, да допусне на работа работници или служители за фактическо и реално изпълнение на трудовата функция, засегната в длъжностната му характеристика.

(5) Да предоставя на работниците и служителите необходимата писмена информация при всяко изменение на трудовото правоотношение.

(6) Да осигури на работника и служителя нормални условия за изпълнение на работата, която му е възложена, като му осигури:

· необходимите техника, пособия, материали и консумативи;
· работно място и условия в съответствие с характера на работата;
· безопасни и здравословни условия на труд, съгласно изискванията на

КТ; ЗЗБУТ; наредби и други нормативни актове.

(7) В срок да изплаща дължимите трудови възнаграждения, при спазване разпоредбите на КТ.

(8) Да осигури работниците и служителите за всички осигурени социални рискове, при спазване на условията и реда, установени с Кодекса за социално осигуряване и подзаконови нормативни актове по неговото приложение.

(9) Да налага установените в текста на чл. 188 от Кодекса на труда, дисциплинарни наказания.

(10) Да съблюдава съдържанието на правото за прекратяване на трудовото правоотношение, съгласно КТ и реда за неговото упражняване.

IV. OCHOBHИ ПРАВА И ЗАДЪЛЖЕНИЯ НА РАБОТНИКА И СЛУЖИТЕЛЯ
Чл.12. Работникът или служителят  в  Предприятието е длъжен:

(1) Да изпълнява работата, за която се е договорил и да спазва установената дисциплина.

(2) Да изпълнява в пълен обем добросъвестно и точно трудовите си задължения, като съблюдава определените за това срокове и време на съответното качествено равнище,  с необходимите знания,  умения и сръчност, при спазване на необходимите технически и технологични изисквания.

(3) При изпълнение на възложената работа:

· да се явява навреме на работа и да бъде на работното си място до края на работния ден;
· да се явява на работа в състояние, което му позволява да изпълнява възложените задачи, като не употребява през работно време алкохол и други упойващи вещества;
· да използва пълноценно работното време за изпълнение на възложените задачи;
· да спазва правилата за безопасност и здравословни условия на

труд;
· да изпълнява законните разпореждания на ръководителя;
· да пази грижливо имуществото, което му е поверено;
· да пести суровините, материалите, енергията, паричните и други средства,  които му се предоставят за изпълнение на трудовите задължения;
· да пази доброто име на Предприятието,  да не разпостранява поверителни за него сведения, както и да не злоупотребява с доверието на ръководството;
· да спазва правилника за вътрешния трудов ред, приет в Предприятието и да не пречи на другите работници и служители  за изпълнение на трудовите им задължения;
· да изпълнява всички други задължения, произтичащи от нормативен акт, от трудовия договор и от характера на работата.

Чл.13. Работникът или служителят в Предприятието имат право: 
(1) на обедна, междудневна и междуседмична почивка;
(2) на платен годишен отпуск – съгласно КТ и допълнителен платен годишен отпуск, съгласно заповед на директора на Предприятието. Ползването на платения годишен отпуск се извършва въз основа на писмена молба от работника, адресирана до работодателя и след получаване на неговото писмено разрешение;
(3) на трудово възнаграждение, съобразено с постигнатите договорености с работодателя и количеството и качеството на вложения труд;
(4) на обезщетения в случаите и в размер, определени в КТ;
(5) безплатно работно, представително или униформено облекло по наредбата;
(6) да откаже или преустанови работа, когато възникне непосредствена опасност за здравето или живота му, като незабавно уведоми прекия си ръководител.

V. РАБОТНО ВРЕМЕ, ПОЧИВКИ И ОТПУСКИ

Чл.14. Продължителността на работния ден е 8 часа при пет дневна работна седмица, с обща седмична продължителност 40 часа.

Чл.15. Работният ден в Предприятието е с начален час 8.30 часа и преключва в 17.00 часа. Работниците и служителите ползват една почивка от 12.00 часа до 12.30 часа.

Почивки - преди обяд - 10 мин. от 10.50 до 11.00 часа.

след обяд - 10 мин. от 14.50 до 15.00 часа 
Директорите на териториалните поделения на СЦДП ДП Габрово определят със заповед работното време и почивките на работниците и служителите си.
Чл.16. При необходимост от дежурства, работодателят в съотвествие с изискванията на чл. 139, ал./2/ от КТ може да установява работно време с променливи граници. 

Чл.17. Всеки работник и служител, който има най-малко 4 месеца трудов стаж, придобива право на платен годишен отпуск, в размери, съгласно Кодекса на труда.
По-големи размери на отпуските могат да се уговарят в колективен трудов договор, както и между страните по трудовото правоотношение.
Работниците и служителите с трайно намалена работоспособност 50 и над 50 на сто имат право на основен платен годишен отпуск в размер не по-малко от 26 работни дни, съгласно чл.319 от Кодекса на труда.
Чл.18. Работодателят е длъжен да освобождава от работа работника или служителя за изпълнение на граждански, обществени и други задължения, съгласно чл.157 от Кодекса на труда. 
Чл.19. Работодателят, съгласно чл. 160 от КТ по искане на работника или служителя, може да му  разреши неплатен отпуск, независимо от това, дали е ползвал или не платения си годишен отпуск и независимо от продължителността на трудовия му стаж. 
Неплатеният отпуск до 30 работни дни в една календарна година се признава за трудов стаж, а над 30 работни дни, ако това е предвидено в Кодекса на труда, в закон или в акт на Министерския съвет.

Чл.20. Ползването на платения годишен отпуск се извършва въз основа на писмена молба на работника, адресирана до работодателя и след получаване на неговото писмено разрешение.
Чл.21. Платеният годишен отпуск се разрешава с писмена заповед на работодателя след подаване на молба за ползване.

(1) Работникът или служителят няма право да не се явява на работа, преди да са изпълнени условията по предходната алинея.

(2)  Неявяването на работа на работник или служител в продължение на два последователни дни при неизпълнение на предходната алинея, се счита за дисциплинарно нарушение по чл. 187 от КТ.

(3)  При спазване предходните условия от работника или служителя, но при забава на молбата за реализиране на отпуска от страна на оторизирано длъжностно лице, същото носи дисциплинарна отговорност.

Чл.22. Прекъсването и отлгането на отпуската е регламентирано с чл. 175 и чл. 176 от КТ.
VI. РЕД ЗА СЪГЛАСУВАНЕ НА ДЕЙНОСТТА МЕЖДУ РАБОТОДАТЕЛЯ И РАБОТНИКА ИЛИ СЛУЖИТЕЛЯ, ТРУДОВА ДИСЦИПЛИНА, ДИСЦИПЛИНАРНИ НАРУШЕНИЯ И НАКАЗАНИЯ
Чл.23. Директорът на Предприятието, с въвеждането на Правилника за вътрешния трудов ред, конкретизира трудовите задължения и реда за спазване на трудовата дисциплина.

Чл.24. Виновното неизпълнение на трудовите задължения от работниците и служителите от Предприятието и нарушенията на Правилника за вътрешния трудов ред, по същество представляват нарушения на трудовата дисциплина.

Чл.24.
(1) Взаимоотношенията и взаимовръзките между

работодателя и работника или служителя се осъществява по пряк или косвен път 

(2) Пряк контакт с работодателя се допуска само при действителна възможнаст от негова страна за разговор, като е желателно да не се поставят въпроси, които успешно могат да се решат от преки ръководители или служители, оторизирани за това.

(3) Преките ръководители са длъжни да проявяват необходимото внимание и по възможност да решат поставените въпроси и в краен случай да пренесат въпросите на по-високо ниво.

Чл.25. Не представлява нарушение на трудовата дисциплина неизпълнението на незаконна заповед - нареждане извън трудовите задължения на работника или служителя, нареждане на некомпетентен орган и нареждане, дадено не по установения от закона ред и други подобни случаи.

Чл. 26. Видовете нарушения на трудовата дисциплина са изброени в чл. 187 от КТ, а видовете дисциплинарни наказания са посочени в чл. 188 от КТ. Мотивите за налагане на дисциплинарно наказание  "Уволнение" са изяснени в чл. 190 от КТ.  Задълженията на работодателя при налагането на дисциплинарно наказание, сроковете за налагането му и изискванията към заповедта за  наказанието са изяснени в чл. 192 - 195 от КТ.

Чл.27. За нарушение на трудовата дисциплина се налагат предвидените от КТ дисциплинарни наказания, независимо от имуществената, административно наказателната и наказателна отговорност, ако такава отговорност е налице.

Чл.28. По смисъла на чл. 190 от КТ системни нарушения на трудовата дисциплина са налице, когато работникът или служителят е извършил три или повече нарушения на трудовата дисциплина. При определяне на броя на нарушенията се вземат предвид тези нарушения на трудовата дисциплина , за които не е наложено дисциплинарно наказание  и  тези, за които дисциплинарното наказание е наложено, но не е заличено по смисъла на чл. 197 от КТ.
Чл.29. При определяне на дисциплинарното наказание въз основа на критериите, посочени в чл. 189, ал.2 от КТ не може да се взема в предвид предишно нарушение на трудовата дисциплина, за което в предишните срокове в КТ  не е наложено дисциплинарно наказание, както и нарушения, за които е наложено такова, но то вече е заличено по смисъла на чл. 197 и чл. 198 от КТ.
Чл. 30. Имуществената отговорност, предявена към работници и служители от Предприятието се налага по реда на чл.203 - 212 от КТ, с произтичащите от това последици за нанесените от служителите и работни​ците вреди и липси.

Различните видове обезщетения, който работодателят дължи на работниците и служителите от Предприятието са регламентирани в чл.212, чл. 213  и чл.214 от КТ.

VII. ТРУДОВ А ЗАЕТОСТ

Чл.31.При необходимост от съкращения в щата над 5% от средно списъчния състав на Предприятието се представя пред служителите на общо събрание информация за:

· причините за предстоящото уволнение; 
· броя на  служителите, които ще бъдат уволнени;
· критериите за подбор на персонала, който предстои да бъде уволнен;
· възможностите за пренасочване и преквалификация на служителите, които ще бъдат уволнени

VIII. ПРОФЕСИОНАЛНА КВАЛИФИКАЦИЯ И ПРЕКВАЛИФИКАЦИЯ

Чл.32. При възможност се осигуряват условия за повишаване на квалификация и преквалификация на служителите, като с двустранни договори се уточняват правата и задълженията на страните при обучение.

Чл.33.Осигуряват се условия за участие на служителите в курсове и обучения, свързани с трудовото и социално законодателство и техните права по трудови и служебни правоотношения, в обучения за запознаване с промените в нормативната уредба за горите,  Кодекса на труда и др.
IX. ИМУЩЕСТВЕНА ОТГОВОРНОСТ И ДРУГИ ОБЕЗЩЕТЕНИЯ

Чл.34. Имуществената отговорност на работника или служителя се състои в задължението му за обезщетение - заплащането на определена сума или възстановяване в натура на накърненото имущество на работодателя при или по повод неизпълнение на трудовите задължения.

Чл.35.Работникът или служителят не носи имуществена отговорност за вреда, която е резултат на нормален производствен риск.

Чл.36. (1)  В случаите на ограничена имуществена отговорност работодателят издава заповед, с която определя основанието и размера на отговорността на работника или служителя.

(2) Заповедта се издава в 1-месечен срок от откриването на вредата или от плащането на сумата на третото лице, но не по-късно от 1 година от причиняването ѝ, а когато вредата е причинена от ръководител или при извършване на отчетническа дейност - в 3-месечен срок от откриването ѝ, но не по-късно от 5 години от нейното причиняване. Тези срокове не текат, ако е образувано производство за осъществяване на пълна имуществена отговорност, докато производството е висящо.
(3) Ако работникът или служителят в едномесечен срок от връчването на заповедта оспори писмено основанието или размера на отговорността, работодателят може да предяви срещу него иск пред съда.

(4) Имуществената отговорност не изключва носенето на дисциплинарна.
X. ПРОПУСКАТЕЛЕН РЕЖИМ.

Чл.37 (1) Всеки работник в Предприятието има право на свободен достъп до своето работно място в рамките на установеното работно време.

(2) Всеки работник има право на достъп до Предприятието и в извънработно време, с разрешение на своя непосредствен ръководител или заместващия го служител.
(3) С прекратяване на трудовото правоотношение с работника или служителя, той придобива статута на външно лице и има право на достъп до Предприятието при спазване на установения за външни лица пропускателен режим.

XI. ЗАКЛЮЧИТЕЛНИ РАЗПОРЕДБИ

Чл.38. За неуредените с този правилник въпроси се прилагат разпоредбите на действащото трудово законодателство и утвърдените от работодателя вътрешни актове в Предприятието.

Чл.39 Настоящият правилник влиза в сила от 23.12.2021г
Чл.40. Екземпляр от правилника за вътрешния трудов ред е на разположение на работещите при техническия секретар на Предприятието.
Правилникът за вътрешния трудов ред е изменен от УС на предприятието на 16.12.2021г. и  утвърден от Директора.

Декларация

От 
………., ЕГН
………….., притежаващ лична карта №
, издадена 
от МВР-……………………….
, работещ като
…………………..към СЦДП ДП …………….. ЕИК
…
С настоящото декларирам следното:

1. Задължавам се да не разгласявам пред трети лица данни и сведения за предприятието, които представляват търговска или служебна тайна или могат да го злепоставят в обществото или бранша.

1.1 „Търговска тайна” представляват всички факти, информация, решения и данни, свързани със стопанската дейност на предприятието, които не са общоизвестни и чието узнаване от трети лица би лишило предприятието, неговите партьори, клиенти и съконтрагенти от конкурентно предимство, би разкрило ноу-хау, увредило доброто име на предприятието, неговите партьори, клиенти и съконтрагенти и по някакъв друг начин би увредило интересите на предприятието или би създало предимство у техен конкурент.

1.2 „Служебна тайна” представляват информация, данни и документи, свързани с вътрешната организация на работата в предприятието, включително и трудовите и другите възнаграждения.

2. Задължам се да пазя в тайна цялата информация за клиенти на предприятието, която ми е станала известна при или във връзка с работата ми в предприятието.

3. Посочените в т.1 и 2 задължения важат за целия срок на действие на отношенията ми с предприятието, както и 1(една) година след прекратяването им.

4. Известно ми е, че за неспазване на поетите с настоящата декларация задължения нося гражданска отговорност пред предприятието и неговите клиенти и съм готов/а да ги обезщетя за всички понесени загуби и пропуснати ползи.
Декларатор:

Декларация
От 
, ЕГН
……, притежаващ лична карта №
, изададена 
от МВР-
……………………., работещ като
към СЦДП ДП ………………….. 
ЕИК
………
С настоящото декларирам следното:

1. Задължавам се безусловно и без протест, че няма да извършвам по никакъв начин и под никаква форма каквато и да е било конкурентна дейност на предприятието.

„конкурентна дейност” е:

· всяко действие или бездействие при осъществяване на стопанска дейност, което е в противоречие с добросъвестната търговска практика и уврежда или може да увреди интересите на предприятието

· увреждането на доброто име и доверието към предприятието, както и на предлаганите от него стоки или услуги чрез твърдение или разпространяване на неверни сведения, както и чрез представяне на факти в изопачен вид.

· въвеждането в заблуждение относно съществени свойства на стоките или услугите или относно начина на използване на стоките или предоставяне на услугите чрез твърдение на неверни сведения или чрез изопачаване на факти

· осъществяването на нелоялна конкуренция, насочена към привличане на клиенти,  в резултат на което се прекратяват или се нарушават сключени договори, или се осуетява сключването им с конкуренти.

· полагането на труд под каквато и да е форма в конкурентно или партньорско дружество/предприятие със сходна дейност.

2. Посочените в т. 1 задължения важат за целия срок на действие на отношенията ми с предприятието.

3. Известно ми е, че за неспазване на поетите с настоящата декларация задължения нося гражданска отговорност пред предприятието и неговите клиенти и съм готов/а да ги обезщетя за всички понесени загуби и пропуснати ползи в двоен размер.

Декларатор:
